tomron87/hebrew-wikipedia-sentences-corpus huggingface dataset:
מחוץ לענן, מג'יק רואה שאמה מתחילה להתאמץ יותר מדי מבחינה מנטלית.
סייקלופס מסרב לסגת ומתנהג כאילו אילץ את חזיז שחור להתקיף אותו באורח אנוש.
בכך הוא למעשה מבצע התאבדות בדיוק כשקבוצת הבלתי אנושיים של קריסטל וקבוצת האקס-מן של סטורם מגיעות למקום וחוזות במתרחש.
סטורם מצליחה לשכנע את הבלתי אנושיים ששני הצדדים מעוניינים בשלום למרות פעולותיו של סייקלופס.
הם מסכימים לעבוד במשותף כדי לפתור את בעיית הערפילים בצורה שתפיק תועלת לכולם.
בחזרה באי מיואר, כל חברי האקס-מן מתאספים כדי להתאבל על מותו של סייקלופס.
האבוק לוקח את אמה הצידה ומטיל ספק בכך שסייקלופס אכן מת מידיו של חזיז שחור.
אמה מגלה לו שסייקלופס מת למעשה מחשיפה לערפילי הטריגן עוד ברגע שמצאו את ג'יימי מדרוקס, וכי הדמות שהתגלתה אליהם מאז הייתה אשליה טלפתית אותה יצרה אמה והקרינה לכולם.
היא מסבירה להאבוק שהיא לא רצתה שהוא ימות לשווא, ושהיא רצתה שהוא ימות כרעיון לאחד את כל המוטאנטים תחת מטרה אחת משותפת.
המתחים בין הבלתי אנושיים לבין האקס-מן נותרו גבוהים, ומשמשים ככלי עלילתי לסיפורי הקומיקס הבאים בהמשך.
כתוצאה ממעשיה של אמה פרוסט, העולם כולו - שכבר מחבב יותר את הבלתי אנושיים על פני האקס-מן - רואה את המוטאנטים כאיום גדול יותר על האנושות.
הבלתי אנושיים ממשיכים לצבור אהדה בקרב הציבור על גבורתם, ויותר בלתי אנושיים חדשים מופיעים ברחבי העולם.
חיה עובר לגור עם הבלתי אנושיים כדי לעבוד עמם ולמצוא דרך לשנות את ערפילי טריגן בצורה שתשאיר אותו לא מזיק למוטאנטים אך תחזיר אותו ליעילות לבלתי אנושיים.
הוא עובד יחד עם איזו על מציאת פתרון לשני הצדדים, בזמן שמדוזה מתחילה לדאוג בנושא האפשרות למלחמה כוללת עם האקס-מן.
חיה הופך לבן ברית מוערך בקרב הבלתי אנושיים והוא מוזמן להצטרף למועצת המלחמה שלהם כאשר קאנג הכובש מנסה לשנות את מהלך ההיסטוריה של הגזע שלהם.
בעזרתם של דוקטור סטריינג', מג'יק ומכשפת השני, סטורם משגרת את בית הספר לצעירים מחוננים ע"ש ג'ין גריי אל הלימבו כדי להגן על המוטאנטים הנותרים מפני שאריות של ענן הטריגן.
היא מגייסת את קולוסוס, נייטקרולר ואת ג'ין גריי ולוגאן הזקן מתקופות הזמן השונות מתוך מטרה לאתר מוטאנטים שנחשפו לערפילי הטריגן ולהעבירם ללימבו, היכן שיהיו מוגנים מפני בני אדם ששונאים אותם יותר אחרי שאמה ביימה את מעשיו של סייקלופס.
סטורם עושה זאת גם כדי לתקן את הנזק אותו עשה "סייקלופס" ולהכריז על האקס-מן כגיבורים עבור מוטאנטים, בני אדם ובלתי אנושיים כאחד, למרות אמונותיהם של אחרים וצרות אופקים.
מגנטו נוקט בעמדה מיליטנטית יותר ומגייס קבוצת אקס-מן משלו הכוללת את פסיילוק, סייברטות', אם, מיסטיק, פנטומאקס וארכאנג'ל, כדי להגן על המוטאנטים בכל האמצעים הדרושים מפני אויבים חדשים כתוצאה מהסטטוס החדש שלהם כזן העומד בפני הכחדה.
הם חוקרים בעיקר ארגונים המנוהלים בידי בני אדם אשר רואים במוטאנטים כמטרות קלות לנוכח מצבם, ונלחמים נגד מוטאנטים אחרים אותם מגנטו קובע כמסכנים את מטרתם.
אולם, מתחים גוברים בקרב חברי הקבוצה ומאיימים לפצל אותה.
שלא כמו קבוצתה של סטורם, חברי קבוצתו של מגנטו לא חוששת מתיוגם כאויבי הציבור.
מטרתו הסופית של מגנטו היא להחיות מחדש את הגזע המוטאנטי ולעשות חרם חברתי על בני אדם ועל בלתי אנושיים.
חיה ואיזו ממשיכים לעמול קשה על מציאת תרופה למוטאנטים שנחשפו לערפילי טריגן, אך מגלים לחרדתם שזה רק עניין של כמה שבועות עד שהערפילים יהפכו את כדור הארץ לבלתי מיושב למוטאנטים.
חיה מסיק מכך שעומדות בפניהם שתי אופציות - מוטאנטים יצטרכו לעזוב את כדור הארץ ולמצוא מקום חדש לחיות בו או להישאר ולמצוא תרופה במחיר של הכחדה.
בינתיים, אמה וקוקיות סטפורד לא מצטרפות לשאר חברי האקס-מן במשימותיהם, והיא סובלת מטראומה כתוצאה ממותו של סייקלופס.
היא מתחילה להאמין בשקר שהיא עצמה המציאה שחזיז שחור הרג אותו, ומתחילה להתאמן בצורה אינטנסיבית לקרב נגד הבלתי אנושיים.
היא מפתחת תוכנית למלחמה על הבלתי אנושיים ולהשמדת ערפילי טריגן בתנאים שלהם ואינה מחכה לתגליותיהם של חיה ואיזו.
בזמן שמדוזה מנסה באופן רשמי להימנע ממלחמה עם האקס-מן, היא מתכוננת לעובדה שמלחמה היא דבר שאינו מן הנמנע.
האקס-מן אינם מעוניינים לעוזב את כדור הארץ, והם מכריזים מלחמה על הבלתי אנושיים, כאשר כל צד נלחם על הזכות של הגזע שלו לשרוד.
אמה פרוסט מציגה טקטיקות לוחמה אגרסיביות.
אקנתופטריגי (שם מדעי: Acanthopterygii; מילולית: חדי-סנפיר קוצני) היא על-סדרה של דגי גרם ממחלקת מקריני סנפיר, הכוללת את מרבית הדגים הקיימים.
הגדולה בסדרות הקבוצה היא דקראים הכוללת את מרבית הדגים, אך קבוצה זו כנראה תתפצל לקבוצות קטנות יותר עקב מחקרים חדשים.
בני קבוצה זו חיים במגוון אזורים בימים ובאוקיינוסים וכן במים מתוקים והם קיימים במגוון צורות חיים מגודל של דמוי-קברנונים ננסיים באורך 7 מ"מ עד לדג שמש מגובשש באורך 4.5 מטרים ומשקלו מגיע עד 2,000 ק"ג.
כמה מינים יכולים לנשום אוויר (למשל מיני האנבסיים והגוראמיים) וכך יכולים לצאת מהמים.
לרבים מבני קבוצה זו סנפיר גב קוצי ללא פרקים ועל גופם של רבים מהם בעלי קצוות קוצניים והם בעלי קשקשים בולטים במגוון צבעים.
הם בעלי כושר שחייה טוב ביותר ובעלי סנפירים ארוכים דמויי-משוטים, אך חלקם דווקא מתואמים לחיים בקרקעית הים והם בעלי סנפירים קצרים יותר.
הזנב גם הוא בעל סנפירים גדולים ועוזר לשעוט קדימה.
דקראים (Perciformes) - בה 40% מהדגים הקיימים.
ייתכן כי משפחות רבות בסדרה יתפצלו לסדרות עצמאיות.
אקנתוסטגה (שם מדעי: Acanthostega; מילולית: "גג קוצני") הוא סוג של יצור קדום מסדרת האיכתיוסטגאים שחי בתקופת הדבון לפני 365 מיליון שנה.
יצור זה היה מעין צורת מעבר בין הדגים לבעלי ארבע רגליים.
היצור הקדום הגיע לאורך 60 ס"מ ודמה מעט במראהו לסלמנדרה.
הוא היה בעל 4 גפיים דמויי-סנפירים שאיתם שחה אך גם יכל לעלות ליבשה והיה בעל זימים ובעל ריאות לא מפותחות, שעזרו לו לנשום ביבשה.
היו לו לסתות גדולות ושטוחות בעלי שיניים חזקות בחלק החיצוני של פיו ועוד שיניים בחלק האחורי של הלסת, מאפיין המתאים יותר ללסתות של חולייתני יבשה וכן היה בעל שרירי צוואר.
לא ברור אם הוא יכל לשרוד מחוץ למים לזמן רב והוא חי כנראה רק בביצות ובאגמים של גרינלנד הקדומה שהיו חמימים בהרבה מאשר כיום.
היצור היה טורף מיימי שניזון מדגים ויצורים דומים והתפתח לצורות מתקדמות יותר של חולייתני יבשה.
אקנתופוליס (שם מדעי: Acanthopholis) הוא סוג של דינוזאור אוכל-צמחים ממשפחת הנודוזאוריים, שחי בתור הקרטיקון (גיל הקנומן) שלפני 97 מיליון שנה בבריטניה.
האקנתופוליס התגלה ב-1865 לחופי פולקסטון שבקנט, דרום-מזרח אנגליה ונאסף בידי ג'ון פרסי , אשר נתן אותם לידיו של החוקר האנגלי תומאס הנרי האקסלי כדי שיחקור אותם ויחלץ עוד מאובנים מהאזור בו התגלו.
האקסלי מצא עוד כמה מעצמות השריון והבטן, וב-1867 נתן לדינוזאור את שמו.
פירוש השם הוא: "άκανθα" - קוצני ו-"φόλις" - קשקש, כלומר: "קשקשים קוצניים.
השם ניתן עקב מבנה האוסטאודרם הקשיח שלו.
שם המין שנקרא, Acanthopholis horridus פירושו: "מפחיד" או "מחוספס".
במשך השנים התגלו עוד כמה ממצאים של הדינוזאור שכללו בעיקר שרידי לסת ושיניים וכן חלקי שריון.
מבנה השריון שלו דמה לזה של הסטרותיוזאורוס והיה מכופף מעט מעלה עם רכס קוצני מעליו, בייחוד סביב הצוואר והכתפיים.
לדינוזאור היה מקור קשיח בתוכו שורות של שיניים שטוחות שהתאימו ללעיסת צמחים.
הוא נחשב לסוג ייחודי בעל מראה שונה משאר האנקילוזאורים, וחלק מהחוקרים שייכו אותו למשפחת הסקדילוזאוריים, בה הסקלידוזאורוס.
אחרים ראו בו טקסון מוטל בספק, אך כיום מעריכים שהוא סוג במשפחת הנודוזאוריים בתת-משפחה ייחודית - Acanthopholinae.
אקס-מן 97 היא סדרת גיבורי-על מונפשת אמריקאית שנוצרה ומופקת עבור שירות הזרמת המדיה "דיסני+" על ידי אולפני מארוול, המבוססת על צוות גיבורי-העל מבית מארוול קומיקס, האקס-מן.
הסדרה משמשת כתחייה עבור הסדרה המונפשת "אקס-מן: סדרת האנימציה" ששודרה בשנות ה-90 של המאה ה-20, ועלילתה ממשיכה מהמקום שבו הסתיימה הסדרה המקורית.
בו דמאיו שימש כתסריטאי ראשי, בעוד שמספר מחברי צוות המדבבים של הסדרה המקורית עתידים לשוב לדבב את דמויותיהם.
סדרה זו היא פרויקט "אקס-מן" הראשון שמופק על ידי אולפני מארוול, שאינו שייך לחטיבת הטלוויזיה של מארוול או ליקום הקולנועי של מארוול.
הסדרה עלתה לשידור בשירות "דיסני+" ב-20 במרץ 2024, ועונתה הראשונה כוללת 10 פרקים.
עוד נמסר כי עונה שנייה נמצאת בפיתוח.
מספר חודשים לאחר שפרופסור אקסבייר נורה בידי הנרי גייריק ונאלץ לחזור לאימפריית השי'אר לצורך החלמתו, גל של סימפתיות והבנה כלפי המוטאנטים שוטף את העולם.
האקס-מן, שלחמו כל חייהם לצורך הכרה ודו-קיום, אינם מצפים לכך ומנסים להבין מה העתיד צופן להם בעקבות כך.
ציקלופ וסופה רואים בכך הזדמנות של ממש להגשים את חלומו של אקסבייר לדו-קיום בין המוטאנטים לבני האדם והופכים למנהיגי הקבוצה.
הם מגייסים מחדש את מורפ ומוסיפים לשורותיהם גם את בישופ.
חברי הקבוצה כמו ג'ין גריי, רוג וגמביט רואים בכך הזדמנות פז לחיות חיים שקטים ושלווים, אולם מגנטו חוזר ומנסה ללכת בדרכו של אקסבייר בדרכו להביא שלום.
האנטגוניסטים הראשיים הם באסטיון ומיסטר סיניסטר.
את הדמויות עתידים לשוב לדבב צוות המדבבים המקורי.
עם זאת, חלק מהמדבבים ידבבו דמויות חדשות:
ריי צ'ייס – סקוט סאמרס/ציקלופ, המנהיג של האקס-מן בשטח, בעל יכולת לירות מטחי אנרגיה מעיניו.
צ'ייס מחליף את נורם ספנסר, שדיבב את הדמות בסדרה המקורית.
ג'ניפר הייל – ג'ין גריי-סאמרס, מוטנטית עוצמתית בעל כוחות טלפתיה וטלקינזיס, אשתו של סקוט והמארחת הקודמת של כוח הפניקס.
הייל, שדיבבה בעבר את דמותו של ג'ין בסדרת האנימציה "וולברין והאקס-מן", החליפה את קתרין דישר, שדיבבה את הדמות בסדרה המקורית.
הייל מדובבת גם את דמותה של מדלין פריור, שיבוט מוטנטי של ג'ין שנוצרה בידי מיסטר סיניסטר כדי לקבל גישה ל-DNA של סקוט וג'ין.
מדלין יולדת את בנו של סקוט, ניית'ן, מה שמסבך את מערכת היחסים שלו עם ג'ין.
הייל השתמשה בטון שונה כדי לדובב את דמותה של מדלין פריור וכדי להבדיל אותה מדמותה של ג'ין.
אליסון סילי-סמית' – אורורו מונרו/סופה, מוטנטית רבת עוצמה ששולטת באיתני הטבע ובמזג האוויר ומתוארת לרוב כ"אלה".
סילי-סמית' שבה לדובב את הדמות מהסדרה המקורית.
קאל דוד – ג'יימס "לוגאן" האולט/וולברין, מוטנט גס וקשוח בעל יכולת ריפוי עצמי מוגברת וטפרי אדמנטיום נשלפים.
דוד שב לדובב את הדמות מהסדרה המקורית.
ג'ורג' בוזה – ד"ר הנרי "האנק" מקוי/חיה, המדען של הקבוצה ואיש אשכולות, בעל גוף דמוי גורילה שעירה וכחולה.
בוזה שב לדובב את הדמות מהסדרה המקורית.
לנור זאן – אנה-מרי רייבן/רוג, בעלת יכולת לספוג כוחות וזכרונות במגע ובעלת חוזק-על ויכולת תעופה, בת-זוגו של גמביט.
לנור שבה לדובב את הדמות מהסדרה המקורית.
איי ג'יי לוקאצ'יו – רמי לבו/גמביט, נוכל לשעבר כריזמטי ובעל יכולת לטעון חפצים באנרגיה קינטית ולגרום להם להתפוצץ, בן-זוגה של רוג.
ג'יי פי קרליאק – מורף, מוטנט בעל יכולת לשנות את מראהו וקולו לזה של כל אדם או מוטנט אחר.
קרליאק מחליף את רון רובין, שדובב את הדמות בסדרה המקורית.
הולי צ'ו – ג'וביליישן לי/ג'ובילי, נערה אמריקאית ממוצא אסייתי בעלת יכולת לשחרר זיקוקים ופרצי אנרגיה חלשים מידיה.
צ'ו מחליפה את אליסון קורט, שדיבבה במקור את הדמות בסדרה המקורית, בעקבות רצונה של קורט שלדמותה תלוהק שחקנית אסייתית-אמריקאית.
אליסון קורט, המדובבת המקורית של הדמות, שבה לדובב את גרסתה המבוגרת של ג'ובילי בפרק "Motendo".
אייזק רובינסון-סמית – לוקאס בישופ, מוטנט מעתיד דיסטופי עם היכולת לספוג אנרגיה קינטית ולתעל אותה לפיצוצים אימתניים.
רובינסון-סמית' מחליף את פיליפ אקין, שדיבב את הדמות בסדרה המקורית.
כריס פוטר – ניית'ן סאמרס/קייבל, מוטאנט נוסע בזמן שבא מהעתיד, לוחם קשוח ובעל תוספים ביוניים.
קייבל הוא בעצם ניית'ן סאמרס, בנם של סקוט סאמרס (ציקלופ) ומדלין פריור (שיבוט של ג'ין גריי).
מתיו ווטרסון – אריק לנשר/מגנטו, מוטאנט בעל כוחות אדירים השולט באלקטרומגנטיות, בעבר חברו הטוב של צ'ארלס אקסבייר ויריבם המושבע של האקס-מן שנלחם בבני האדם למען הישרדות הגזע המוטנטי, בסדרה הוא יורש מאקסבייר את הפיקוד על האקס-מן וכדי לכבד את זכרו הוא מנסה להשתקם ולהגשים את חלומו של צ'ארלס.
ווטרסון מחליף את דייוויד המבלן, שדיבב את הדמות בסדרה המקורית.
רוס מרקנד – צ'ארלס אקסבייר/פרופסור אקס, המייסד והמנטור של האקס-מן, טלפת עוצמתי שדוגל בדו-קיום בין המוטאנטים לבני האדם.
מרקנד מחליף את סדריק סמית, שדיבב את הדמות בסדרה המקורית.
אדריאן יו – קורט וגנר/נייטקרולר/ זחלן הלילה, מוטאנט כחול-עור ודתי בעל כוחות טלפורטציה ויכולת אקרובטית.
יו שב לדובב את הדמות מהסדרה המקורית.
תיאו ג'יימס מדובב את דמותו של באסטיון.
ג'וש קיטון ומייקל פטריק מקגיל שבים לדובב את דמויותיהם של קפטן אמריקה וגנרל רוס מסדרת האנימציה "מה אם...?".
גייטס מק'פאדן מדובבת את דמותה אמא אסקאני.
מותו של אקסבייר הביא לכך שהאו"ם פרש את חסותו על האקס-מן.
הקבוצה מצילה צעיר בשם רוברטו דה קוסטה מקבוצת "ידידי האנושות" האנטי-מוטנטית, שמשתמשת בטכנולוגיה של זקיפים.
כדי למצוא את ממציא הסנטינלים בוליבאר טראסק, האקס-מן מבקרים את גייריק בכלא וג'ין גריי סורקת את מוחו באמצעות מתקן סרברו כדי להגביר את כוחותיה המוטנטים.
היא מאתרת את טראסק בחצר גרוטאות בסהרה, אך גם מקבלת חיזיון מבהיל.
האקס-מן משמידים את מה שנותר מהסנטינלים ואת מחשב-העל מאסטר מולד בחצר הגרוטאות ולוכדים את טראסק.
ציקלופ וג'ין גריי ההריונית מכריזים שהם עוזבים את האקס-מן כדי לגדל את בנם שטרם נולד בבטחה.
אולם, מגנטו מגיע לאחוזת אקסבייר ומודיע לחבורה שאקסבייר מסר לו את השליטה על האקס-מן ועל האחוזה בירושתו האחרונה.
2 Mutant Liberation Begin שחרור המוטנטים מתחיל צ'ייס קונלי בו דימאו 20 במרץ 2024 מגנטו מתחיל להציל גם בני אדם וגם מוטנטים, אך נמנע מלהרוג כוחות אנטי-מוטנטים.
ציקלופ וג'ין גריי אינם בוטחים בו ובוחרים להישאר באקס-מן, בזמן שרוג מזדהה עם מאבקו של מגנטו.
כאשר כוחות האו"ם בראשות ד"ר ולרי קופר עוצרים את מגנטו בעוון פשעיו הקודמים, הוא מסכים להיכנע ולעמוד למשפט כדי להוכיח את עצמו.
במהלך המשפט בבניין האו"ם, קבוצת "ידידי האנושות" תוקפת.
המנהיג שלהם, שנקרא התליין, יורה במגנטו פרץ אנרגיה שמפשיט כוחות מוטנטים, אך סופה נחלצת לעזרתו וסופגת את הקרן במקומו.
ג'ין נתקפת בצירי לידה ורוג נאלצת לספוג את הידע של רופא מיילד שמסרב ליילד תינוק של מוטנטית.
ג'ין יולדת תינוק, לו היא וסייקלופס קוראים בשם ניית'ן.
אחרי שמגנטו לוכד את התליין ועוצר את המתקפה, האו"ם נותן לו חנינה והשיחות להצטרפותה של ג'נושה לאו"ם מתחילות.
חיה מודיע לסטורם שקרן האנרגיה הפשיטה אותה מכוחותיה לתמיד, והיא עוזבת את הקבוצה כדי לחפש משמעות לחייה.
בזמן שהאקס-מן דנים בהחלטתה של סטורם, הם מופתעים בידי הגעתה הפתאומית של אישה צעירה שדומה לג'ין.
הפרק הוא עיבוד אנימטיבי לסיפורים "אויב הציבור" מחוברת Uncanny X-Men #185 (יוני 1984) ו"משפטו של מגנטו" מחוברת Uncanny X-Men #200 (ספטמבר 1985).
3 Fire Made Flesh בשר עשוי מאש אמי יונמורה בו דימאו וצ'רלי פלדמן 27 במרץ 2024 חיה מאבחן שכפילתה של ג'ין היא אכן ג'ין עצמה.
מיסטר סיניסטר המרושע יוצר קשר עם ג'ין האחרת, מגלה לה שהיא שיבוט והוא יצר אותה כדי להשיג גישה ל-DNA של ג'ין המקורית ושל סייקלופס.
סיניסטר לוקח שליטה על מוחה והופך אותה למלכת הגובלינים.
היא נותנת לו את ניית'ן ומקרינה חזיונות מבהילים בשאר חברי האקס-מן בהתבסס על הפחדים שלהם.
מורף, שנשלט בעבר בידי סיניסטר, מוביל את האקס-מן לאחת ממעבדותיו של סיניסטר, שבה הם מגלים שהוא הדביק את ניית'ן בווירוס טכנו-אורגני מתוך אמונה שזה יהפוך את התינוק לבלתי מנוצח.
ג'ין גריי האמיתית מתעמתת עם מלכת הגובלינים באופן טלפתי ומשתמשת בזכרונותיהן המשותפים כדי לשחרר אותה מאחיזתו של סיניסטר.
ג'ין הכפילה וסייקלופס מצילים את ניית'ן, שנותר חולה אנושות, בעוד סיניסטר נמלט.
ג'ין הכפילה נותנת את ניית'ן לחבר האקס-מן בישופ שביכולתו לנסוע בזמן, מתוך תקווה שיוכל למצוא תרופה לווירוס בזמן העתיד.
לאחר מכן, היא נוטלת את השם מדלין פריור ועוזבת את הקבוצה.
במקום אחר, מוטנט בשם פורג' מציג את עצמו בפני סופה וטוען בפניה שיוכל להחזיר לה את כוחותיה.
הפרק הוא עיבוד אנימטיבי לסיפור "אקס-מן: אינפרנו" מאוקטובר 1988. 4 MotendoLifedeath: Part 1 מוטנדוחיים ומוות: חלק ראשון צ'ייס קונלי בו דימאו וצ'רלי פלדמן 3 באפריל 2024 ג'ובילי רוצה לחגוג את יום הולדתה ה-18 בחנות הארקייד, אך מגנטו מסרב ואומר לחברי הקבוצה להתמקד באימונים שלהם.
רוברטו מנחם את ג'ובילי, שמופתעת לגלות קונסולת משחקים חדשה של "מוטנדו" בחדרה.
השניים נמשכים לתוך משחק וידאו שמבוסס על הרפתקאות קודמות של ג'ובילי ונוצר בידי החייזר משעבד המוטנטים מוג'ו שניזון מהתלהבות הקהל.
ג'ובילי נהנית לחוות מחדש את המשימות הקודמות שלה, אך היא משתכנעת בידי אבסיסה - עותק דיגיטלי מבוגר שלה מגרסת הבטא של המשחק - שאם תמשיך בכך היא תחיה חיים ריקים מתוכן.
אבסיסה עוזרת לג'ובילי ולרוברטו להביס את מוג'ו והשניים חוזרים לעולם האמיתי.
פורג' לוקח את סטורם לחווה שלו, שם יצר מכשיר שיוכל להחזיר לה את כוחותיה, אך המכשיר נכשל לעשות זאת.
סטורם מבחינה בינשוף מוזר שמתעופף מסביב לחווה.
כאשר פורג' מתוודה בפניה שהוא זה שעיצב את הטכנולוגיה של הקולר שמפשיט את כוחות המוטנטים ושל רובה האנרגיה של התליין, סטורם עוזבת את המקום בזעם.
הינשוף מגלה את עצמו בפניה בתור שד מוטנט בשם היריב.
הוא מוביל את סטורם בחזרה לחווה ומרעיל את פורג'.
החלק הראשון של הסיפור "חיים ומוות" מבוסס על קשת הסיפור "מלחמת הרוח" שהחל בחוברת Uncanny X-Men #184 ממאי 1984. 5 Remember It זכור את זה אמי יונמורה בו דימאו 10 באפריל 2024 כתבת החדשות טריש טילבי מנסה לסקר את חייהם של האקס-מן בפן חיובי.
ג'ין גריי המבולבלת אינה יודעת איזה מהזכרונות שייכים לה ואיזה מהם שייכים למדלין פריור, והיא מתוודה בפני וולברין, שאומר לה לדבר עם ציקלופ.
אולם, היא מגלה שסייקלופס תיקשר בחשאי עם מדלין באופן טלפתי.
מגנטו, רוג וגמביט נוסעים לאי המוטנטים ג'נושה, שבו המועצה הג'נושית מבקשת ממגנטו להוביל את המדינה.
הוא מסכים בתנאי שרוג תורשה להוביל יחד איתו.
רוג מסבירה לגמביט שהיא ומגנטו חלקו ביחד עבר סודי ביניהם כשהיא הייתה צעירה יותר, וזאת משום שכוחותיו המוטנטים איפשרו לה לגעת בו מבלי שהוא יושפע מכך - דבר שהיא לא יכולה לעשות עם גמביט.
במהלך הנשף לכבוד הצטרפותה של ג'נושה לאו"ם, רוג מנשקת את מגנטו ומבינה שעשתה טעות בכך שבחרה במגנטו במקום בגמביט.
לפתע, קייבל מגיע מזמן העתיד ומדלין מבינה שמדובר בניית'ן המבוגר.
אולם, קייבל נשלח בחזרה לעתיד לפני שיוכל להזהיר את כולם מפני העתיד לבוא: גרסה משודרגת וענקית של מאסטר מולד וצבא של זקיפים מתקיפים את ג'נושה והורגים רבים מהמוטנטים.
גמביט מקריב את חייו כדי להשמיד את מאסטר מולד, ומותיר את רוג שבורת לב.
הפרק הוא עיבוד אנימטיבי לקשת הסיפור "אקס-מן: ה' עבור הכחדה", שהתרחש בחוברות New X-Men #114-116 (מאי-אוגוסט 2001); במהלך הנשף לפני ההתקפה בג'נושה מתנגן לו הסינגל "Happy Nation" של להקת אייס אוף בייס, והפרק הושווה לפרק "The Rains of Castamere" של משחקי הכס, שבו התרחשה החתונה האדומה הידועה לשמצה.
בנוסף, ישנה התייחסות לסיפור "טבח המוטנטים".
6 Lifedeath: Part 2 חיים ומוות: חלק שני צ'ייס קונלי צ'רלי פלדמן 17 באפריל 2024 במהלך מלחמה בין אימפריות השי'אר והקרי, קיסרית השי'אר לילנדרה נרמאני מכריזה על אירוסיה לצ'ארלס אקסבייר, שכעת החלים.
אחותה דת'בירד מסרבת להכיר בנישואין לטראן (תושב כדור הארץ) ודורשת לקיים ריטואל למחוק את זכרונו של אקסבייר לגבי כדור הארץ כדי להוכיח את נאמנותו לשי'אר.
אולם, סירובו של אקסבייר למחוק את זכרונותיו על האקס-מן מוביל לקרב בין המשמר המלכותי של השי'אר לבין תומכיה של דת'בירד עד אשר אקסבייר מושך את שני הצדדים למישור האסטראלי כדי לחנך אותם לגבי דו-קיום.
כשהשיעור שלו מופרע באמצע בידי חזיון על מותו של גמביט, אקסבייר מחליט לחזור לכדור הארץ.
בחווה, פורג' משתמש בספר הכישוף של אמו כדי לגרש את השד ולאחר מכן סופה עוזרת לו לחפש אחר קקטוס נדיר כדי לרפא את הרעל בגופו.
סטורם מוצאת את הקקטוס במערה, אך היא מותקפת על ידי היריב פעם נוספת.
היא מתגברת על פחדיה, משיבה לעצמה את כוחותיה ומביסה את היריב.
סטורם מרפאה את פורג' ומגלה על ההתקפה בג'נושה.
במקום אחר, בוליבר טראסק ניצב בפני אדם מסתורי שאחראי למתקפה, שמתגלה כמיסטר סיניסטר.
החלק השני של הסיפור "חיים ומוות" מתבסס על חוברת Uncanny X-Men #186 שבסיפור "מלחמת הרוח" מיולי 1984. 7 Bright Eyes בחור פיקח אמי-אמט יונמורה צ'רלי פלדמן וג'יי בי באלארד 24 באפריל 2024 בעוד האקס-מן עורכים לוויה לגמביט, רוג מחפשת אחר גייריק וטראסק בזעם.
היא חושפת מידע מגנרל רוס ומקפטן אמריקה, ומוצאת את גייריק במקסיקו, שם היא סופגת את זכרונותיו.
מאוחר יותר בלילה, גייריק נהרג בידי אדם מסתורי שעובד עם סיניסטר.
בזמן שהם עוזרים לכוחות ההצלה בג'נושה, האקס-מן מקבלים שדר מטראסק שאומר להם שהוא נמצא במדריפור ובדרך לשם הם אוספים את רוג.
רוברטו וג'ובילי מבקרים את אמו של רוברטו, והוא מספר לה שהוא מוטנט.
היא מבקשת ממנו לשמור על הזהות שלו בסוד.
במדריפור, האקס-מן מגלים שסיניסטר וארגון "מ.א.ס" המסתורי פיתחו פרויקט חשאי של סנטינל מסוג חדש ומתקדם יותר, סנטינל פריים.
רוג מפילה את טראסק אל מותו, וללא ידיעתה מפעילה אותו כהיבריד בין אדם לסנטינל.
קייבל מגיע, מביס את טראסק, ומסביר שסיניסטר עובד עם איום גדול בהרבה שעליהם לעצור.
בהמשך, אותו אדם מסתורי מגלה לסיניסטר שאקסבייר בריא ושלם בחלל, וחושף שהוא מחזיק במגנטו שבוי, אחרי שנחשב למת במתקפה על ג'נושה.
הפרק מכיל רמזים לבאות עם אזכורו של ארגון "מ.א.ס" והופעתו לראשונה של הנבל באסטיון.
קייבל מסביר לאקס-מן שהטבח בג'נושה הוא "נקודה אבסולוטית" בזמן שאינה יכולה להשתנות, ושבאסטיון ישתמש בטבח כדי להתחיל מלחמה בת 300 שנים שבסופה המוטנטים ישועבדו באוטופיה של בני האדם.
ציקלופ, ג'ין גריי וקייבל נוסעים לעיירה הרמוני שבפנסילבניה, ומגלים שם שבאסטיון הוא היבריד בין אדם למכונה, שנולד אחרי שאביו נדבק בטכנולוגיה של זקיף-העל נמרוד הנוסע בזמן.
חברים ב"מבצע אפס סובלנות" מביעים דאגה על הטבח ומבקשים מד"ר קופר להשגיח על באסטיון, שמסביר לה שהוא משנה בני אדם לזקיפי פריים בדומה למה שנעשה לטראסק, וזאת באמצעות הווירוס הטכנו-אורגני של סיניסטר.
זקיפי פריים מופעלים ברחבי העולם, מתקיפים מוטנטים, לוכדים את ג'ובילי ואת רוברטו, ומשמידים את בית הספר של אקסבייר.
ד"ר קופר המבועתת משחררת את מגנטו, שיוצר פעימה אלקטרומגנטית כלל-עולמית דרך הקוטביות של הקוטב הצפוני, שמנטרלת את זקיפי הפריים.
וולברין חושש שמגנטו הכריז בכך מלחמה, וצ'ארלס אקסבייר חוזר וקורא באופן טלפתי לאקס-מן להתאגד יחדיו.
החלק הראשון מביא את תחילתו של הסיפור "מבצע אפס סובלנות".
בפרק יש הופעות אורח של ספיידרמן מספיידרמן: סדרת האנימציה, דוקטור דום, ברון זמו, הסמוראי הכסוף ואומגה רד.
חלק שני: אקסבייר נתקל בחוסר אמון של כמה מחברי האקס-מן, אך הקבוצה מתמקדת בתוכנית לעצור את באסטיון ולשכנע את מגנטו לבטל את ההאפלה של כדור הארץ.
מגנטו משחזר את מקום המפלט שלו למוטנטים באסטרואיד אם, בוחר להשאיר את כדור הארץ ללא כוח ודוחה מעליו את חלומו של אקסבייר לדו-קיום בין מוטנטים לבני אדם.
הוא מזמין את האקס-מן להצטרף אליו, ורוג ורוברטו מצטרפים אליו.
שאר חברי האקס-מן חוזרים לבסיסם באי מיור כדי לאגור כוחות, ומתפצלים לשתי קבוצות: הקבוצה הכחולה של סייקלופס, שעושה את דרכה לאסטרואיד אם להתעמת עם מגנטו והקבוצה הזהובה של סטורם וג'ין עושה את דרכה למחבואו של באסטיון באיי גלאפגוס.
חיה ופורג' יוצרים קולר מיוחד שמיועד לחסום את הטכנופתיה של באסטיון ולשבור את שליטתו בזקיפים.
הקבוצה הזהובה נלחמת בצבא זקיפים שנשלטים בידי באסטיון וכן בסיניסטר, שלוקח שליטה על מוחו של קייבל כדי להביס את ג'ין.
בייאושה, היא שולחת לסייקלופס מסר טלפתי.
באסטרואיד אם, אקסבייר מנסה להשתלט על מוחו של מגנטו אך הטלפתיה שלו נחסמת בידיו.
וולברין דוקר את מגנטו, שמתחיל לתלוש את מתכת האדמנטיום ממנו.
החלק השני מבוסס על סיפור "משיכות קטלניות".
בחלק זה, חברי האקס-מן לובשים את התחפושות שלהם מתקופת הקומיקס Uncanny X-Men משנות ה-80 וכן מפרק הפיילוט שלא שודר, Pryde of the X-Men.
בפרק זה, מורף משנה צורה אל הענק הירוק.
כמו כן, השורה שסייקלופס אומר לקייבל על התלבושת שלו, "מה אתה מעדיף?
עור שחור?", מתייחס אל הסרט הראשון, שבו סייקלופס שואל את וולברין "מה אתה מעדיף?
חלק שלישי: כשוולברין פצוע אנושות, אקסבייר משתלט על מוחו של מגנטו ומחזיר את הכוח לכדור הארץ, ובכך מנתץ את מוחו של מגנטו.
ג'ין מתחברת לכוח הקוסמי של הפניקס ומניחה את הקולר מנטרל הכוחות על באסטיון, מה שמנתק את הקשר הטכנופתי שלו ומחזיר לזקיפי הפריים את אנושיותם.
היא גם מחזירה לאחור את השיפורים המוטנטים שסיניסטר עשה לעצמו, ובכך משחררת את קייבל משליטתו.
באסטיון מחליט כמוצא אחרון לרסק את אסטרואיד אם לתוך כדור הארץ ולגרום להכחדה המונית לפני שהוא מושמד.
ממשלת ארצות הברית משגרת טילים לעבר אסטרואיד אם בתקווה להשמיד אותו בטרם יפגע בכדור הארץ, אך במקום גורמת לו לצנוח מהר יותר.
בעזרתו של אקסבייר, מגנטו שב להכרתו ומתגבר על כאבו, ושולח את האסטרואיד בחזרה לחלל, ובכך מציל את כדור הארץ.
הוא נעלם בפיצוץ מסתורי, והאקס-מן נחשבים למתים.
בסצנה שאחרי הכתוביות, אפוקליפס מבקר בג'נושה השוממת ושולף מתוך ההריסות אחד מקלפי המשחק של גמביט.
סופו של החלק השלישי המתרחש בעתיד לקוח מהסיפור "הרפתקאות סייקלופס ופניקס", בעוד הסוף שמתרחש בזמן העבר מתייחס לסיפור "עלייתו של אפוקליפס".
בפרק יש הופעות אורח של רבות מדמויות מארוול, בהן קפטן אמריקה, איירון מן, דרדוויל, הפנתר השחור, דוקטור סטריינג', גלימה ופגיון, מיסטר פנטסטיק, מרי ג'יין ווטסון, וקבוצות אלפא פלייט (נורת'סטאר, אורורה ופאק יחד עם פסיילוק ופרנזי) ומשמר החורף (אומגה רד, דינאמו הארגמן ודארקסטאר).
בנוסף, מחיקת מוחו של מגנטו בקומיקס גורמת ליצירתו של אונסלוט; והסצנה שאחרי הכתוביות מרמזת לכך שאפוקליפס יהפוך את גמביט לאחד מארבעת פרשיו.
בשנת 2019, מפיק ובמאי הסדרה המקורית, לארי יוסטון, הצהיר שהוא ניהל שיחה עם חברת וולט דיסני על החייאת סדרת האנימציה.
כשפיתוח עונתה הראשונה של הסדרה המונפשת "מה אם...?" התקרב לסיומו, בכירים באולפני מארוול החלו בדיונים על הפרויקטים המונפשים העתידיים שלהם.
בין הרעיונות הראשונים שהוצעו ואושרו נכלל פיתוחו של סדרת-תחייה ל"אקס-מן: סדרת האנימציה", שהוזכרה על ידי קולנוענים רבים כסיבה להפיכתם למעריצי מארוול קומיקס.
ביוני 2021, נמסר על פיתוח שלוש סדרות מונפשות על ידי אולפני מארוול בנוסף ל"מה אם...?", שעליהן נודע כי הן נמצאות בשלבי פיתוח שונים.
בנובמבר 2021, הוכרז על הפקת הסדרה, שתשמש כתחייה וכהמשך של עבור הסדרה המונפשת המקורית.
עוד נמסר כי התסריטאי בו דמאיו, ששימש כתסריטאי המיני-סדרה "מון נייט", גם היא מבית אולפני מארוול, ישמש כתסריטאי הראשי של הסדרה.
יוסטון והתסריטאים אריק וג'וליה לוולד משמשים כיועצי הפקה.
הסדרה היא פרויקט ה"אקס-מן" הראשון של אולפני מארוול מאז שהחזירו לעצמם את הזכויות על הדמויות בעקבות רכישת אולפני המאה ה-20. לדברי דמאיו, עובדה זו הוסיפה לחץ על הפקת הסדרה בשל קהל המעריצים הגדול של הדמויות ושל סדרת האנימציה המקורית.
אריק וג'וליה לוולד ציינו כי ייתכן ולהצלחת הסדרה המקורית שזמינה לצפייה ב"דיסני+" וספר האמנות שנכתב על פי הסדרה המקורית, היה חלק גדול בהחלטתם של אולפני וולט דיסני ואולפני מארוול להפיק את הסדרה.
כיוון שהסדרה ממשיכה את עלילתה של הסדרה המקורית, קשריה ליקום הקולנועי של מארוול אינם ברורים, אם כי דמאיו ציין שבהמשך יובהר קשר הסדרה ליקום הקולנועי.
ביולי 2022, נמסר כי פיתוחה של עונה שנייה כבר החלה.
מתוך מטרה להישאר נאמן לעלילת וסגנון הסדרה המקורית, רוב צוות ההפקה שנשכר היו מעריצים או חלק מצוות ההפקה של הסדרה המקורית.
הסדרה עתידה לעדכן את אירועי הסדרה המקורית ולהתאימה עבור קהל הצופים המודרני, ולחקור כיצד הדמויות השתנו בעקבות תחילת האלף, תוך מתן כבוד לסדרה המקורית.
עלילת הסדרה עתידה להמשיך מנקודת היעלמותו של צ'ארלס אקסבייר במהלך פרק סיום הסדרה המקורית ולהסביר תעלומות אחרות שטרם ניתן להן הסבר בסדרה המקורית.
אריק לוולד תיאר את הסדרה כ"הרחבה" של הסדרה המקורית, ש"שייכת" לאולפני מארוול.
דמאיו ושאר צוות התסריטאים ניסו לכבד את "הרצינות" ואת "הכנות הרגשית" שהיו קיימים בסדרה המקורית, שלתפיסתם עסקה במערכת היחסים המשפחתית, האכפתיות וחילוקי הדעות בין הדמויות.
הסדרה גם עתידה לשקף גם את בת-דמותה של החברה המודרנית, בדומה לאופן שבו שיקפה את בת-דמותה של החברה בשנות ה-90, ותבחן האם חלומו של אקסבייר על דו-קיום מוטאנטי/אנושי עודנו רלוונטי בעידן המודרני.
דמאיו ציין כי הסדרה תביא את הדמויות לעולם המודרני, בעוד שווינדרבאום ציין כי הסדרה תחקור את השינוי הרגשי שנוצר עם תחילת האלף החדש.
בנוסף, דמאיו העיר כי הסדרה שאבה השראה מסוגת האופרת סבון, ועל כך ציין וינדרבאום כי השראה זו "ממש קסמה" לבכירים באולפני מארוול.
אריק וג'וליה לוולד ציינו כי לעונה הראשונה ישנה "קשת סיפור בת עשרה פרקים".
הסדרה עלתה לשידור בשירות "דיסני+" ב-20 במרץ 2024, העונה הראשונה כוללת 10 פרקים.
ב-15 בפברואר 2024 יצא הקדימון הראשון לסדרה.
"אקס-טרמינייטורז" היא קבוצה בדיונית חשאית של גיבורי-על מוטאנטים המופיעה בחוברות הקומיקס אקס-מן ביקום מארוול קומיקס.
הופעתה הראשונה הייתה בחוברת X-Terminators #2 מנובמבר 1988, והיא נוצרה על ידי הכותבת לואיז סימונסון והמאייר ג'ון בוגדנוב.
כפי שהוצגו לראשונה, חמשת חברי אקס-מן המקוריים סייקלופס, מארוול גירל, חיה, אייסמן ואנג'ל הקימו את אקס פקטור חקירות והתחזו לבני אנוש רגילים העומדים מאחוריו של ארגון לציד מוטאנטים.
כשהם יצאו לשטח בפומבי לבושי תחפושת, הם התחזו לקבוצה מוטאנטית נוספת תחת השם "אקס-טרמיינטורז".
בסופו של דבר, כאשר קבוצת אקס פקטור הבינו שתחבולה זו היא חלק מתוכניתו של המנהל העסקי לשעבר להם קמרון הודג' להרע את היחסים בין בני אדם למוטאנטים, הם נטשו את זהויותיהם כחברי אקס-טרמינייטורז.
בזמן בו התחזו לציידי מוטאנטים, חברי אקס פקטור אספו בחשאי מספר מוטאנטים, כמו חברי המורלוקים וכמה מתבגרים.
הקבוצה שהרכיבו כללה את טביתה סמית'/בום-בום, חוליו אסטבן ריכטר/ריקטור, ראסטי קולינס, סאלי בלווינס/סקידס ושני המתבגרים ארטי מאדיקס וליץ'.
חניכים צעירים אלה למדו בשתי פנימיות שונות הרחוקות אחת מהשנייה.
ארטי וליץ' נשלחו לבית ספר לדיסלקטים, בעוד הבוגרים נשלחו לחינוך פרטי באקדמיית פיליפס אקסטר וזכו להתעללות בידי התלמידים האחרים.
אולם, ראסטי קולינס בחר להיכנס מרצונו למאסר עקב פציעות שגרם בטעות מכוחות האש שלו.
כאשר החלו אירועי "אינפרנו", גובלינים חטפו את ארטי ואת ליץ' ממיטתם בלילה אחרי שחשו בכוחות שלהם, אם כי השדים היו אמורים לאסוף ילדים צעירים יותר.
חברם החדש של השניים, טקשי מטסויה, ניסה ללחום בשדים בעזרת כוחותיו ליצירת מכונות מורכבות מחפצים קרובים, אך השדים היממו אותו ונמלטו עם הילדים.
בהמשך, טקשי יצר מכונה מעופפת כדי לאסוף את שאר חברי הקבוצה.
בתחילה, ראסטי לא רצה לעזוב את תא המאסר שלו, אך הסכים לעשות זאת כשהבין שהילדים נמצאים בסכנה.
מאוחר יותר, טקשי, ארטי וליץ' נלכדו בידי השדים, וטקשי נאלץ ליצור מיכון מתקדם עבור מנהיג השדים נאסטיר.
שאר חברי הקבוצה הצטרפו לקבוצת המוטאנטים החדשים, ובכך הביאו לפירוק הקבוצה.
בסופו של דבר, הילדים החטופים ניצלו בביטחה.
סדרת החוברות החלה בהרצה מחודשת לאחר אירועי "שחר אקס" של שנת 2022, כשחברי הקבוצה כללו את ג'ובילי, דאזלר, בום-בום ו-וולברין החדשה.
דמויותיהם של טביתה סמית', ראסטי קולינס, סאלי בלווינס וטקשי מטסויה הופיעו בפרק No Mutant Is an Island של העונה השלישית מתוך "אקס-מן: סדרת האנימציה" כיתומים אותם פגש סייקלופס במהלך ביקורו בבית היתומים בו שהה בילדותו בנברסקה.
אדם בשם קילגרייב הציע לעזור ולאמץ את הילדים, לכאורה מתוך נדיבות.
כפי שהתברר, קילגרייב היה מוטאנט בעצמו שניחן בכוחות טלפתיים ורצה להשתמש בכוחותיהם של הילדים כדי להשתלט על המושל.
בסופו של דבר, סקוט היה מסוגל להוציא את הילדים מההיפנוזה המסוכנת של קילגרייב.
אקס-מן: פילוג היא קשת סיפור ואירוע קרוסאובר שפורסמה בין יולי לאוקטובר 2011 בחוברות אקס-מן בהוצאת מארוול קומיקס.
הסדרה הראשית כוללת חמישה חלקים שנכתבו בידי ג'ייסון אהרון ואוירו בידי אמנים כקרלוס פאצ'קו, פרנק צ'ו, דניאל אקונה, אלן דייוויס ואדם קוברט.
לסיפור זה קדמה מיני-סדרה בת ארבעה חלקים המשמשת פרולוג, בכתיבתו של פול ג'נקינס ובאיורם של רוברטו דה לה טורה, אנדריאה מוטי, וויל קונראד וקליי מאן.
כמו כן, לסיפור מתווספים שלוש החוברות Generation Hope בכתיבתו של קירון גילן ובאיורו של טים סילי.
מהדורה מוגבלת בת חוברת אחת, X-Men: Regenesis (בתרגום חופשי לעברית: "בריאה מחדש", ע"ש המונח רגנרציה), משמשת כאפילוג לסיפור, ואותה כתב גילן באיורו של בילי טאן.
אירועי "פילוג" מתמקדים בחילוקי דעות קשים בין סייקלופס ו-וולברין על החלטותיהם, דבר שמוביל לקרע ולפילוג בין חברי האקס-מן.
מאורעות "פילוג" הביאו להשלכות מרחיקות לכת בזיכיון אקס-מן, ביניהם סיום הרצתה של סדרת Uncanny X-Men הוותיקה (שמאוחר יותר החלה שוב בהרצה מחודשת) ולהתפלגות וודאית בין חברי האקס-מן ולסטטוס קוו החדש שמוצג לאחר מכן בסיפור "בריאה מחדש", שמביא את סיפורן של שתי הסיעות המתפלגות.
המאורעות שהובילו למתחים הרבים בין חברי הקבוצה ובסופו של דבר להתפלגות הכוחות בין סייקלופס לבין וולברין נעוצים עוד בסיפור "בית אם" של שנת 2005, בהם מרבית המוטאנטים הופשטו מכוחותיהם ועמדו בפני הכחדה אפשרית.
תקופה זו בעולם האקס-מן התרחשה בזמן שבו יקום מארוול חווה טלטלה עם אירועי "שלטון אפל", בהם נורמן אוסבורן לקח שליטה על סוכנות הביון S.H.I.E.L.D, אותה הפך לארגון H.A.M.M.E.R החתרני והקים את קבוצת אקס-מן האפלים.
סייקלופס מבקש מוולברין שישמש כשומר ראשו בזמן שהוא מתכנן לנאום בכנס בינלאומי על השליטה בנשק שייערך בארמון האומות בשווייץ.
בנאומו, הוא מבקש ממנהיגי העולם להוציא מכלל פעולה את כל תוכניות הסנטינלים ברחבי העולם.
לפתע, בניין האו"ם מותקף בדרך טלפתית בידי קוונטין קווייר, שלטענתו חשף את שקריהם של מנהיגי העולם והוא מציע לגזע המוטאנטים להילחם חזרה באנושות.
בעוד סייקלופס ו-וולברין רודפים אחריו, התקפה שנייה מתרחשת בידי קבוצה של סנטינלים בגודל אנושי.
השניים מביסים את כוח הסנטינלים ולמרות שוולברין רוצה לאתר את מיקומו של קווייר, סייקלופס אומר לו לא לעשות זאת ולחזור לאוטופיה ולהתכונן לבאות.
מתברר שהעומד מאחורי המתקפה הוא ילד פלא בן 12 בשם קייד קילגור, אשר פלש לתוך אוטופיה כדי לשחרר את קווייר וניצל את הזמן בו האו"ם הותקף כדי לתקוף את אביו ולתפוס את מקומו כיו"ר "תעשיות הנשק קילגור".
כתוצאה מפעולות אלו, מועדון הלפייר מקבל בברכה את קילגור הצעיר בתור המלך השחור החדש של המועדון.
בעקבות ההתקפה על האו"ם, מספר מדינות מתחילות לשנע את הסנטינלים שברשותן, אך הסנטינלים מתחילים להתקיף את כולם ולא רק את המוטאנטים.
סייקלופס שולח את רוב חברי האקס-מן ברחבי העולם כדי לעצור את הסנטינלים.
בינתיים, אמה פרוסט, נאמור, מגנטו, אייסמן וקולוסוס לוקחים את התלמידים הצעירים לפתיחתו של מוזיאון להיסטוריית המוטאנטים בסן פרנסיסקו.
וולברין אינו מרוצה מכך שסייקלופס מסרב להסגיר את קווייר לרשויות בשל מעשיו.
קילגור והמעגל הפנימי החדש של מועדון הלפייר, שמורכב בעיקר מצעירים אמידים בעלי כוח וממון, מובילים את המתקפה על המוזיאון להיסטוריית המוטאנטים, ומשתמשים בחשופיות מוח של גזע הבאדון החייזרי כדי להביס את חברי האקס-מן שנמצאים שם.
סייקלופס ו-וולברין מצליחים לתקשר טלפתית עם ילדה בת 14 בשם אויה שנמצאת באותה עת במוזיאון, והיא שואלת אותם מה עליה לעשות.
בעוד וולברין אומר לה לצאת מכלל סכנה, סייקלופס אומר לה לעשות את מה שהיא צריכה לעשות.
הדבר מוביל לכך שהיא הורגת את חיילי מועדון הלפייר ומצילה את האקס-מן והאזרחים הנמצאים בבניין.
תקרית זו גורמת לוולברין חוסר מנוחה נוסף על כך שסייקלופס לא ביקש מאויה שלא להרוג.
מועדון הלפייר החדש מפעיל זקיף סנטינל ענקי ומיוחד, ושולח אותו לעבר האי אוטופיה.
בעוד מרבית חברי האקס-מן נמצאים הרחק מאוטופיה, וחלק מהקבוצה נמצאת במעבדה, משיחת המוטאנטים הצעירה הופ סאמרס מתנדבת להצטרף לסייקלופס יחד עם מוטאנטים צעירים אחרים בקרב נגד הסנטינל.
כאשר סייקלופס מתעקש על כך שמי שרוצה להילחם יעשה זאת, וולברין משיג לרשותו מרעום נפץ ומאיים לפוצץ את אוטופיה כדי לגרום לתלמידים הצעירים לברוח מהאי ולהשמיד את הסופר סנטינל.
תסכולם של סייקלופס ו-וולברין אחד מהשני מגיע לנקודת רתיחה כאשר סייקלופס מזכיר את ג'ין גריי (שמתה במהלך הרצתו של גרנט מוריסון "לאקס-מן החדשים"), באומרו שהיא מעולם לא אהבה את וולברין ותמיד פחדה ממנו.
וולברין מגיב על כך באומרו "ואם היא הייתה נמצאת פה כרגע, ממי אתה חושב שהיא הייתה מפחדת יותר?".
השניים נלחמים אחד בשני בחמת זעם באמצע התקפתו של הסופר סנטינל, ונדמה שידו של וולברין נמצאת על העליונה.
בסופו של דבר, האיום הנוכחי של הסנטינל הענק מאלץ את השניים להפסיק להילחם ולהצטרף להופ ולשאר המוטאנטים הצעירים בקרב נגדו.
הסנטינל מובס לבסוף, אך ההבדלים האידאולוגים בין סייקלופס לוולברין גורמים לוולברין להחליט לעזוב את אוטופיה ולצרף אליו את מי שירצה להצטרף.
כשהאבק מתפזר בעקבות אירועי "פילוג" של האקס-מן, הגבולות משורטטים מחדש וכל מוטאנט חייב לבחור.
סייקלופס ו-וולברין מכריזים שגזע המוטאנטים "מתפצל", והשניים מתחילים לגייס חברים מרכזיים של האקס-מן לצד שלהם.
וולברין משכנע את אייסמן להצטרף אליו, אך פסיילוק מסרבת ובוחרת להישאר עם סייקלופס ולשרת בקבוצת אקס פורס של וולברין רק אם הדבר יהיה נחוץ.
קולוסוס ושאדוקאט נפרדים, וקולוסוס נשאר על האי אוטופיה בעוד שאדוקאט מצטרפת לוולברין בדרכו חזרה למחוז וסטצ'סטר.
חיה מקבל הודעה מוולברין שהוא פותח מחדש את בית הספר לצעירים מחוננים, ומסכים להצטרף אליו.
רוג ומגנטו נפרדים לשלום, ומגנטו בוחר להישאר על אוטופיה בעוד רוג חוזרת לוסטצ'סטר.
האבוק ופולאריס נמצאים בדייט כאשר וולברין פונה אליהם ומציע להם להקים את אקס פקטור חקירות.
הופ סאמרס זועמת על כך שאחת מחברי קבוצת האורות שלה, אויה, עוזבת לוסטצ'סטר.
היא וטראנסוניק מתווכחות וטראנסוניק מחזיקה אקדח לרקתה, אך מצליחה לבסוף לשכנע את הופ לתת לאויה ללכת.
סאם גאת'רי ואחותו פייג' מחליטים לשנות את חייהם ולעבור למחוז וסטצ'סטר, בעוד דניאל מונסטאר מודיעה לו שקבוצת המוטאנטים החדשים תישאר על האי אוטופיה.
שני החברים הקרובים חולקים משקה אחרון ביחד ומתנשקים.
דאזלר מגלה לסייקלופס שהיא חושבת לעזוב, אך סייקלופס משכנע אותה להישאר בסן פרנסיסקו, מכיוון שהוא מתכנן להקים "קבוצת רחוב" של האקס-מן, הכוללת אותה ואת התלמידים הצעירים.
אולם, התלמידים עצמם חלוקים בדעותיהם אם להישאר על אוטופיה או לעזוב לוסטצ'סטר.
בכל רחבי אוטופיה, מוטאנטים אחרים ובני בריתם של האקס-מן מחליטים אם לעזוב או להישאר.
טואד מתחנן בפני וולברין שייקח אותו איתו, ומציע שיהיה שרת בית הספר.
סטורם מתכוננת לעזוב, אך סייקלופס מתחנן בפניה להישאר בכדי שתוודא שהוא לא ישגה בדרכיו.
כשהוא מדבר עם אמה פרוסט, היא אומרת לו שהוא הניח מראש שהיא תלך בעקבותיו.
היא מזכירה לו שהיא מורה ומחנכת, שאוהבת ילדים, ושהקריבה כבר כל כך הרבה כדי להיות איתו.
אולם, בשל היעדרותו של וורן וורתינגטון, היא תהיה חייבת להשתמש בממונה כדי להבטיח את המשך קיומה הכלכלי של אוטופיה, ומסכימה להצעתו.
קבוצת האקס-מן מתפצלת לשניים, כאשר קבוצתו של סייקלופס נשארת על האי אוטופיה, והרפתקאותיה מסופרות בכרך שני לחוברות Uncanny X-Men (נובמבר 2011-אוקטובר 2012), בעוד קבוצתו של וולברין עוברת חזרה למחוז וסטצ'סטר, ניו יורק והרפתקאותיה מסופרות בסדרת החוברות החדשה Wolverine and the X-Men (אוקטובר 2011-פברואר 2014).
סייקלופס, אמה פרוסט וקוקיות סטפורד, סטורם, הופ סאמרס וקבוצת האורות (טראנסוניק, פריימל וזירו), פסיילוק, קולוסוס, מגנטו, דאזלר, פיקסי, פרודיג'י, סורג', מג'יק, מיראז', נאמור, דוקטור נמסיס ודיינג'ר.
וולברין, חיה, אייסמן, קיטי פרייד, רוג, פולאריס, מארוול גירל, האבוק, גמביט, קאנונבול, האסק, X-23 ואגף התלמידים שכולל את הליון, אנול, רוקסלייד, דאסט, מרקורי, פרנזי, בלינג!, טואד, קיד אומגה, אויה, בליינדפולד, גלוב הרמן, ג'נטל, טראנס, גריימלקין, אינדירה ומאטץ'.
אקס סילנטיו (מלטינית, argumentum ex silentio, טיעון מן השתיקה.
מילולית: שתיקה כהודאה) הוא כשל לוגי שבו שתיקתו של הדובר או הכותב בנוגע לשאלה מסוימת מוכיחה או מצביעה על כך שאין לדובר מה לומר ביחס ל-X או שהפגין את בורותו בנושא.
טיעונים המתבססים על "שתיקה כהודאה" עשויים להיות נכונים או סבירים ובמקרים מסוימים, במיוחד בהקשרים משפטיים, שתיקה בנושאים מסוימים עשויה להחשב כתורמת לסבירות הנחה מסוימת, אך התייחסות אליה כהוכחה בלעדית היא כשל לוגי.
שתיקה עשויה להתפרש כהודאה באמיתות הטענה במקרים כמו הבא:
ראובן: גד, האם הכנת את שעורי הבית שלך?
ראובן: אם כן, אני מבין משתיקתך שלא הכנת אותם.
במקרה זה אפשר להניח שגד לא הכין את שיעורי הבית שלו, שכן אם הוא היה מכין אותם, לא הייתה לו סיבה לא לומר זאת.
במקרה הבא, לעומת זאת, זו הנחה שגויה:
ראובן: האם אתה מסכים איתי שהמנהל שלנו, שמעון, הוא נבל?
ראובן: אתה שותק, ואני יכול להבין מזה שאתה מסכים איתי.
כאן, לא ניתן לקבל ששתיקתו של גד מהווה קבלה של הטיעון של ראובן.
ייתכן והוא מחבב את שמעון, אך חושש מראובן, ייתכן ולדעתו ראובן הוא הנבל האמיתי, אך חושש להתמודד עמו, ייתכן שהוא מבקש שלא להחל בוויכוח עמו, וכן הלאה.
טיעונים המתבססים על שתיקה כהוכחה על דרך ההיפוך למשהו נפוצים במחקר, במיוחד כזה שבסיסו טקסטים כתובים או מושמעים.
לדוגמה, העובדה שהמילה "ירושלם" אינה מוזכרת בחומש בתנ"ך מתפרשת אצל חלק מהחוקרים כהוכחה לחשיבותה הזוטרה יחסית עבור הכותבים בעת כתיבת החומש.
אצל כמה חוקרי נצרות, העובדה שפאולוס (שאול התרסי) אינו מאזכר את לידת הבתולין של ישו מהווה עדות לכך שטיעון זה לא היה מוכר בזמנו.
בשני המקרים, שתיקת המקורות הכתובים עשויה להצביע על נכונות הטיעונים, אך היא אינה הופכת אותם לנכונים בוודאות.
דרך יעילה לאשש הוכחה "מן השתיקה", תהיה להצביע על נימוקים מדוע יש לצפות במקרה זה ל"אמירה מפורשת".
"האקס-מן" היא קבוצה של גיבורי על מוטאנטים המופיעה בחוברות הקומיקס של חברת מארוול קומיקס.
להלן מוצגות הדמויות הפופולריות לאורך השנים, הן של חבורת האקס-מן בהנהגתו של צ'ארלס אקסבייר והן של אחוות המוטאנטים בהנהגתו של מגנטו.
כחלק מהמיתוג מחדש של כותרי האקס-מן בשנת 2019 ונכון לאירועי "שחר אקס", קבוצות האקס-מן מונות את:
אקס-מן (מאז יולי 1963) - הקבוצה הוותיקה, אותה הקים צ'ארלס אקסבייר ואשר החלה עם חמשת החברים המייסדים סייקלופס, מארוול גירל, אייסמן, חיה ואנג'ל, וחבריה כללו במרוצת השנים גם את וולברין, סטורם, קולוסוס, נייטקרולר, שאדוקאט, פסיילוק, האבוק, באנשי, אמה פרוסט, גמביט, רוג.
הקבוצה כוללת כיום את סייקלופס, מארוול גירל, אייסמן, מג'יק, כוכב אש, טאלון, פורג' וסינק.
לגיונרים (מאז מאי 2022) - נייטקרולר אוסף קבוצה של אאוטסיידרים ביקום כיס שנוצר בידי לגיון.
הקבוצה כוללת את באנשי, צ'יימבר, דאסט, גורגון, בלוב, ג'אגרנוט, פיקסי, האסק, בליינדפולד, מאגוט, פביאן קורטז, דוקטור נמסיס, סטייסי אקס וגלוב הרמן.
המשוטטים (מאז אוקטובר 2019) - במקור, קבוצת נבלי-העל שהייתה בהנהגתו של מיסטר סיניסטר שינתה את אפיונה, ונכון לאירועי "שחר אקס" קפטן קתרין פרייד נטלה מנהיגות עליה, והיא כעת כוללת גם את בישופ, סטורם, אייסמן, אורורה, פאנג, פסיילוק, סומנוס וטמפו.
צוות תקיפה אקס פורס (מאז דצמבר 2007) - הקבוצה החשאית שהוקמה במקור בידי סייקלופס כדי לתת מענה תקיף וקטלני כדי להגן על המוטאנטים מונה כיום את חיה, דדפול, דומינו, וולברין, סייג', טום קאסידי השחור, אומגה רד וקיד אומגה.
אקס פקטור חקירות (מאז ספטמבר 2004) - במקור החלה כסוכנות חקירות של ג'יימי מדרוקס וכיום עברה להנהגתו של נורת'סטאר וכוללת את אורורה, פרסטיג', פרודיג'י, דאקן, איי-בוי ואמייזינג בייבי.
אקסקליבר (מאז דצמבר 1987) - הקבוצה הבריטית מנתה חברים רבים מאז הוצגה לראשונה, לרוב תחת מנהיגותו של קפטן בריטניה.
כיום, הגלגול החדש של הקבוצה מונה את קפטן בריטניה (בטסי בראדוק), גמביט, רוג, ג'ובילי, ריקטור ועין סבאח נור.
המוטאנטים החדשים (מאז ספטמבר 1982) - הקבוצה עברה הרכבים רבים מאז הופעתה לראשונה.
כיום הקבוצה מונה את מיראז', ארמור, קארמה, מאגמה, וולפסביין, סאן-ספוט, בום-בום, מג'יק, סייפר, צ'יימבר, וורפאת', גלוב הרמן, וורלוק, מאנון, מונדו ומקסים.
בעקבות הקמתן של קבוצות-אקס שונות בעקבות אירועי "אוונג'רס נגד אקס-מן" ופירוקן של אחרות לאחר הפצת ערפילי טריגן, קבוצות האקס השונות כללו את:
אקס-מן של ג'ין גריי (מאי-דצמבר 2018) - עם שובה של ג'ין גריי מהמתים, היא הציעה להקמתה של קבוצת אקס-מן שתחתור להכרת המוטאנטים באו"ם ולעתיד טוב יותר.
הקבוצה מנתה את סטורם, גמביט, נייטקרולר, נאמור, X-23, סנטינל אקס, טריינרי, ג'נטל וגירית דבש.
אקס-מן של מגנטו (ינואר 2016-מרץ 2017) - בעקבות אירועי "אינסופיות" שבסופן שחרר ענן הטריגן מגפה על המוטאנטים, מגנטו המיואש חיפש אחר מטרה וקיבל השראה להיאבק על עתיד המוטאנטים.
הוא אסף קבוצת אקס-מן שכללה את מיסטיק, סייברטות', אם, ארכאנג'ל, פסיילוק ופנטומאקס.
הרכב חדש לקבוצה הוותיקה של חברי אקס-מן בהתלמדות.
ג'ובילי וצ'יימבר משמשים כמורים לתלמידים חדשים וביניהם בלינג!, מורף, קיד אומגה, הינדסייט, ילד העיניים וילדת הטבע.
הקבוצה הראשית של האקס-מן מנתה את אייסמן, אנג'ל, ג'ובילי, גמביט, חיה, מאגמה, מג'יק, דניאל מונסטאר, פורג', פרודיג'י, צ'יימבר, קולוסוס, סטורם, ססיליה ריס, קיטי פרייד, פרסטיג'.
בין התלמידים נמנים בלינג, דאסט, סורג', רוקסלייד ואנול בין היתר.
אקס-מן המופלאים (מרץ 2016-אפריל 2017) - קבוצה בהנהגתו של מגנטו שנוצרה במטרה למנוע את הכחדתם של המוטאנטים מהעולם.
הקבוצה מנתה את מגנטו, מיסטיק, אם, פסיילוק, סייברטות', ארכאנג'ל ופנטומאקס.
אקס-פקטור החדשה (ינואר 2014-ינואר 2015) - גלגול חדש לקבוצה הוותיקה, שהוקם בידי תאגיד פרטי בשם "תעשיות סרבאל".
הקבוצה מנתה את פולאריס, סייפר, גמביט, קוויקסילבר, וורלוק, דיינג'ר ודיקיי.
אקס-מן מזמן העבר (נובמבר 2012-דצמבר 2018) - לאחר אירועי "אוונג'רס נגד אקס-מן" ולאור שחיתותו של סייקלופס בידי כוח הפניקס, חיה נוסע לזמן העבר ומביא איתו את חמשת החברים המייסדים של קבוצת האקס-מן המקורית, כדי לעצור את סייקלופס.
הקבוצה מנתה את סייקלופס מהעבר, ג'ין גריי מהעבר, אנג'ל מהעבר, חיה מהעבר, אייסמן מהעבר, בלודסטורם, שאדוקאט (כמדריכה) ווולברין מיקום אולטימייט.
צוות ההכחדה של סייקלופס (נובמבר 2011-מרץ 2015) - בעקבות אירועי "פילוג" וסכסוך עם וולברין לגבי עתידם של האקס-מן, סייקלופס מקים את בית הספר החדש למוטאנטים של צ'ארלס אקסבייר, ואסף קבוצה משלו שכללה גם את אמה פרוסט, האבוק, דאזלר, מג'יק, שאדוקאט ולוקהיד, קארמה ובום-בום.
תלמידי בית הספר כללו את סייקלופס מהעבר, אנג'ל מהעבר, חיה מהעבר, אייסמן מהעבר, מארוול גירל מהעבר, אליקסיר, X-23 וקוקיות סטפורד.
הקבוצה מנתה את הופ סאמרס, פיקסי, טראנסוניק, ולוסידד, אויה, פריימל, זירו וסבסטיאן שו.
בתקופת "אוטופיה", נורמן אוסבורן השתלט על סוכנות S.H.I.E.L.D, אותה הפך לארגון H.A.M.M.E.R החתרני והקים קבוצת אקס-מן משלו, שכללה את "ג'ין גריי", "וולברין", "אנג'ל", "חיה", המלכה השחורה, נאמור, מסווה ופגיון ואומגה.
הקבוצה מנתה בין היתר את אליקסיר, X-23, ארכאנג'ל, בישופ, דדפול, דומינו, וולברין, וולפסביין, וורפאת', חפציבה, נייטקרולר מעידן אפוקליפס, סטורם, סייפר, ספיירל, פנטומאקס ופסיילוק.
לאחר מאורעות "בית אם" בהם מרבית המוטאנטים הופשטו מכוחותיהם, אמה פרוסט פירקה את רוב יחידות האימונים באחוזת אקסבייר והקימה קבוצה חדשה של חניכים שכללה את סורג', אנול, אליקסיר, X-23, דאסט, הליון, מרקורי, פרודיג'י, רוקסלייד וג'נטל.
אקס-פקטור חקירות (נובמבר 2004-נובמבר 2013).
הקבוצה מנתה את המשוכפל, פולאריס, אם, ליילה מילר, לונגשוט, וולפסביין, סטרונג גאי, באנשי, האבוק, ריקטור ושאטרסטאר.
בעקבות אירועי "אמנת הפלנקס" וניסיון גזע הפלנקס לשאוב את כוחות כל המוטאנטים, באנשי ואמה פרוסט החליטו על הקמתה של קבוצה שכללה גם את ג'ובילי, האסק, צ'יימבר, אם, סקין וסינק.
סוכנות ממשלתית אקס-פקטור (אוקטובר 1991-ספטמבר 1998).
הקבוצה מנתה את האבוק, פורג', פולאריס, המשוכפל, קוויקסילבר, וולפסביין וסטרונג גאי.
הקבוצה הוותיקה תחת מנהיגותו של קייבל מנתה לאורך השנים את קאנונבול, דומינו, קולוסוס, וורפאת', פנטומאקס, ריקטור, שאטרסטאר, סיירין, מונסטאר, מלטדאון, פסיילוק, קופיקאט (כדומינו), הופ סאמרס, סאן-ספוט, דוקטור נמסיס, מארו ובדלאם.
אקס-טרמינייטורז (מאז יולי 1988) - במקור כללה את חברי האקס-מן המקוריים שפעלה כאקס-פקטור והתחזתה לציידי מוטאנטים, אך למעשה הצילו מוטאנטים צעירים.
חבריה כללו את קייבל, קאנונבול, בום-בום, וויז קיד, ארטי מדיקס, ראסטי קולינס, ליילה צ'ני וקורה לב-בוער.
הקבוצה מנתה את קפטן בריטניה, פסיילוק, שאדוקאט, נייטקרולר, רייצ'ל סאמרס, קולוסוס, וולפסביין, ג'אגרנוט, דאזלר, סייג', האביר השחור, מגאן, נוקטורן וקרוסיידר אקס.
במהלך הרצת הכרך הראשון של הקבוצה, היא מנתה את חמשת חברי האקס-מן המקורית סייקלופס, מארוול גירל, חיה, אייסמן ואנג'ל.
הקבוצה כוללת את פרופסור אקס, סייקלופס, ג'ין גריי, סטורם, וולברין, חיה, רוג, גמביט, ג'ובילי, כשבין היתר עוזרים להם ארכאנג'ל, אייסמן, קולוסוס ואחרים.
דמות שם אמיתי הצטרפות ראשונה תיאור הדמות פרופסור אקס צ'ארלס פרנסיס אקסבייר The X-Men #42מרץ 1968, פלאשבק המנהל הראשון של בית הספר אקסבייר לצעירים מחוננים, שהפך לימים לאחוזת אקסבייר, ומייסד הקבוצה המקורית.
בעקבות אירועי "בית אם" איבד את כוחותיו.
נהרג בידי סייקלופס שנשלט על ידי הפניקס בחוברת Avengers vs.
X-Men #11. כוחותיו כוללים טלפתיה, הקרנה אסטרלית, שליטת מחשבות ויצירת אשליות, "הקפאת" ועצירת מצב/אנשים, מסוגל לאתר מוטאנטים אחרים באמצעות מחשב ענק בשם "סרברו".
סייקלופס סקוט סאמרס The X-Men #42מרץ 1968, פלאשבק מנהיג השטח הראשון של הקבוצה והראשון שאקסבייר אסף אליו.
ניהל את אחוזת אקסבייר יחד עם בת זוגו אמה פרוסט ועד לאחרונה הנהיג את קבוצתו מהאי אוטופיה.
במשך השנים היה מזוהה כבן זוגה של ג'ין גריי.
מנהיג לשעבר של קבוצת אקס-פקטור.
היה אחד מחמשת חברי אקס-מן עליהם השתלט כוח הפניקס באירועי "אוונג'רס נגד אקס-מן".
כיום נמצא במנוסה יחד עם צוות ההכחדה שלו, לאחר שהרג את פרופסור אקס.
כוחותיו כוללים התפרצות אנרגיה אופטית מעיניו באמצעות ספיגת מקורות אנרגיה זמינים, כדוגמת השמש.
הדבר מצריך אותו בנשיאת משקפיים מיוחדות בכל עת.
אייסמן רוברט לואיס "בובי" דרייק The X-Men #46יולי 1968, פלאשבק הצעיר ביותר מבין חברי הקבוצה המקורית.
חבר לשעבר בקבוצת אקס פקטור.
נכון להיום הוא חבר בכיר בסגל המורים בבית הספר לצעירים מחוננים ע"ש ג'ין גריי.
כוחותיו כוללים יצירת קרח, שליטה בלחות, שינוי גופו לצורת קרח אורגני.
חיה ד"ר הנרי פיליפ "האנק" מק'קוי The X-Men #53פברואר 1969, פלאשבק נולד עם גפיים גדולות מהממוצע.
לאחר זמן מה פיתח נוסחה שתגרום לו להיות בן אנוש רגיל, אך זו נכשלה והפכה אותו לאדם שעיר מאוד בעל עור ושיער כחול.
חבר גם בקבוצת האוונג'רס הסודית.
נכון להיום הוא סגן המנהל בבית הספר לצעירים מחוננים ע"ש ג'ין גריי.
כוחותיו כוללים כוח, מהירות, סיבולת ורפלקסים על אנושיים, חושים חייתיים מפותחים.
ארכאנג'ל/אנג'ל וורן קנת' וורת'ינגטון השלישי The X-Men #56מאי 1969, פלאשבק היחיד שתפקד בעברו כגיבור על בודד.
היה נתון לשליטתו של אפוקליפס כאחד מפרשי אפוקליפס.
חבר לשעבר בקבוצות אקס-פקטור ואקס פורס.
נכון להיום הוא בוגר בית הספר לצעירים מחוננים ע"ש ג'ין גריי.
כוחותיו כוללים תעופה בעזרת זוג כנפיים בגבו, ראיית נץ, דם בעל יכולות ריפוי.
תחת שליטתו של אפוקליפס הוא היה בעל חזות עור כחול וכנפיים מטאליות טכנו-אורגניות, המסוגלות לירות מטחי נוצות מטאליים.
מארוול גירל/פניקס ג'ין גריי סאמרס The X-Men #1ספטמבר 1963 הוצגה כחמש שנים קודם להקמת הקבוצה המקורית.
לכוחותיה היה פוטנציאל אדיר, שלרוע מזלה התממש וגרם לכוחותיה שלה להשתלט עליה ולהפוך אותה לפניקס בקשת הסיפור "סאגת הפניקס האפלה".
שימשה לאורך רוב הקומיקס כבת זוגו של סייקלופס.
מתה ב-New X-Men #150, אך עקב טבעה האלוהי של הדמות נראתה מאז מספר פעמים.
כוחותיה כוללים טלקינזיס, טלפתיה, בעלת אנרגיה קוסמית עצומה ויכולת התחדשות כאשר נשלטה על ידי ישות הפניקס.
מימיק קאלווין מונטגומרי רנקין The X-Men #271966 קאלווין סחט את דרכו לאחוזת אקסבייר, גנב את כוחותיהם של חברי הקבוצה, השתמש בהם נגדם וחטף את ג'ין גריי.
כאשר ניסה להגביר את כוחותיו בעזרת מתקן של אביו המת, הוא איבד אותם.
פרופסור אקסבייר מחק את זכרונו.
חבר לשעבר של קבוצת אקס-מן האפלים של נורמן אוסבורן.
כוחותיו כוללים העתקת כוחותיהם של אחרים, לעיתים באופן קבוע.
מחזיק בכוחותיהם של חמשת חברי האקס-מן המקוריים.
פולאריס לורנה דיין The X-Men #60ספטמבר 1969 בתו של מגנטו.
איבדה את כוחותיה באירועי "בית אם", אך כוחותיה שבו אליה בעזרת טכנולוגיה של אפוקליפס.
חברה לשעבר בקבוצות אקס-פקטור, השוליות וסטארג'אמרס.
נכון להיום חברה באקס-פקטור חקירות.
כוחותיה כוללים שליטה בחומרי מתכת ובחומרים מגנטיים שונים, כמו אביה.
האבוק אלכסנדר "אלכס" סאמרס The X-Men #65פברואר 1970 אחיהם של סקוט וגבריאל סאמרס.
מנהיג לשעבר בקבוצות אקס-פקטור וסטארג'אמרס ונכון להיום מנהיג האוונג'רס המופלאים.
כוחותיו כוללים קליטת אנרגיה קוסמית מהסביבה ושינויה לאנרגיית פלזמה שאותה יורה מהידיים ומשתמש כנשק.
דמות שם אמיתי הצטרפות ראשונה תיאור הדמות וולקן גבריאל סאמרס X-Men Deadly Genesis #4אפריל 2006 דמות שנכתבה בשנות ה-2000 בחוברת שכתוב מחודש כאחת שהצטרפה בשנות ה-70. במקור תלמיד של חוקרת הגנטיקה מוירה מק'טאגרט.
אחיהם של סקוט ואלכס סאמרס.
נחשב לנעדר עד אשר הוחזר לחיים אחרי אירועי "בית אם" מהקפאה קריוגנית.
שימש כקיסר אימפריית השי'אר עד שנהרג בעת קרב עם חזיז שחור.
כוחותיו כוללים שליטה באנרגיות, יכולת תעופה ותנועה בחלל.
נייטקרולר קורט ווגנר Giant-Size X-Men #1מאי 1975 מוטאנט ממוצא גרמני.
נולד עם עור כחול, אוזניים מחודדות וזנב ארוך וגמיש.
במהלך חייו היה לוליין בקרקס וגם איש דת עד שהצטרף לחבורה.
יותר מאוחר גילה שהוא בנה של הפושעת מיסטיק.
כוחותיו כוללים טלפורטציה וזחילה על קירות.
נהרג בידי באסטיון באירועי "אקס-מן: הביאה השנייה".
מאז, גרסת מציאות חלופית שלו מעידן אפוקליפס הצטרפה לשורות קבוצת אקס פורס.
וולברין ג'יימס "לוגאן" האולט Giant-Size X-Men #1מאי 1975 הדמות המפורסמת והפופולרית ביותר ביקום אקס-מן.
הצטרף בעברו לפרויקט "נשק אקס", שבו גם השתתף אויבו המושבע סייברטות'.
לפני שהצטרף לחבורה איבד את זיכרונו והקדיש את חייו כדי לחפש רמזים אודות עברו.
נלחם במלחמת העולם השנייה לצידו של קפטן אמריקה.
ניהל את בית הספר לצעירים מחוננים ע"ש ג'ין גריי יחד עם שאדוקאט וסטורם והיה חבר בקבוצות האוונג'רס וצוות תקיפה אקס פורס.
מת מחנק בסיפור "מותו של וולברין" כתוצאה מאדמנטיום מותך.
כוחותיו כוללים חושים מפותחים, רפלקסים מפותחים, ריפוי אוטומטי מהיר ושלד בלתי שביר שמצופה במתכת מסוג אדמנטיום.
בנוסף מסוגל לשלוף שלושה להבים מתכתיים וקטלניים מגב כף ידו.
באנשי שון קאסידי Giant-Size X-Men #1מאי 1975 סוכן אינטרפול ומשטרת לוס אנג'לס לשעבר, לשעבר מנהיג קבוצת Generation X יחד עם המלכה הלבנה.
מת בחוברת השנייה של "בריאה קטלנית" משנת 2006. כוחותיו כוללים שמיעת-על ויצירת קרניים דמויות סונאר שבעזרתן מסוגל לעוף וליצור גלי הדף.
סטורם אורורו מונרו Giant-Size X-Men #1מאי 1975 האפרו-אמריקאית הראשונה בקבוצה, ומהמפורסמות מבין חבריה.
המנהיגה השנייה בשטח של הקבוצה.
מנהיגה לשעבר של קבוצת המורלוקים התת-קרקעית.
נולדה בממלכה האפריקאית ואקנדה ואשתו לשעבר של הנסיך טצ'לה, שידוע בכינויו הפנתר השחור.
כוחותיה כוללים שליטה במזג האוויר (ברקים, גשם, סופות רעמים וכיוצא בזה), תעופה על ידי 'רכיבה' על זרמי האוויר.
למרות כוחותיה העצומים סובלת מקלסטרופוביה.
סאנפייר שירו יושידה Giant-Size X-Men #1מאי 1975 עזב בחוברת מספר 94 לאחר משימה אחת בלבד, אך נותר בן ברית של קבוצת האקס-מן.
איבד את כוחותיו בעקבות אירועי "בית אם" אך מאז הם שבו אליו כאשר הפך לחיילו של אפוקליפס והשתחרר מהשפעתו בעזרתו של מיסטר סיניסטר.
כוחותיו כוללים יצירת אש גרעינית, יכולת טיסה באמצעות דחף סילוני, ספיגת אנרגיה רדיואקטיבית וחסינות לה.
קולוסוס פיוטיר רספוטין Giant-Size X-Men #1מאי 1975 נולד וגדל בחווה ברוסיה.
אדם גדול ממדים המסוגל להפוך את עורו לפלדה, שמקנה לו הגנה וחסינות.
מת כשהשתמש בתרופה לוירוס הירושה הקטלני ב-Uncanny X-Men #390. הוחזר לחיים ב-Astonishing X-Men vol.3 #4. מושא אהבתה של חברתו לקבוצה שאדוקאט.
היה חבר בקבוצת השוליות של מגנטו ובקבוצת אקסקליבר.
נכון להיום חבר בקבוצת אקס פורס של קייבל.
כוחותיו כוללים כוח פיזי אדיר, מסוגל להפוך את גופו לעשויה ממתכת טבעית, חסינת כדורים וכיוצא בזה.
ת'אנדרבירד ג'ון פראודסטאר Giant-Size X-Men #1מאי 1975 יליד שבט האפאצ'י, אחיו הבכור של וורפאת'.
הצטרף לחיל הנחתים האמריקני בזמן מלחמת וייטנאם.
מת במשימה השנייה של האקס-מן (X-Men #95).
מאז נצפו גרסאות שונות לדמות, האחרונה שבהן באירועי "בית אם".